el en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky av ru ky ru ky ru ky ru ky ru ky ky ky ky ky ky ky ky ky ky ru ru
"Агым", 05.09.08 - 25-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
ТАҢДҮЙНӨ. Марокконун жашоочусу Зара аттуу келин 1959-жылы 26 жаш курагында боюна бүтүп, тогуз айдан кийин ооруканага жеткирилет. Ал жерден төрөттөн өзү да, баласы да өлүп калган аялды көрүп корккон Зара качып кетип, толгоосу бир нече күндөн кийин жанып кетет. Ошо боюнча быйыл, 75 жашка келгенде Зара ичи ооруп доктурга кайрылса, УЗИ аялдын ичинде бир түшүнүксүз заттын бардыгын, ал баягы төрөлбөй калган бала экендигин аныктаган. Төрт саатка созулган операциядан соң доктурлар салмагы 3 кг, узундугу 42 см болгон, таш болуп катып калган баланы алып чыгышкан. Бул өтө сейрек кездешүүчү феномен, 1900-жылдан бери ушу сыяктуу 38 факт катталган. Бүгүнкү күндө алардын саны 300гө жетти.
ЖАНДҮЙНӨ. Бангладештин Кешобпур шаарында Кирон аттуу эки баштуу бала төрөлүп, бир нече күндөн кийин чарчап калган. Врачтардын айтымында, бала бир ашказанга, бир жыныс органына ээ болуп, ден соолугу жакшы болчу. Ооруканада дагы бир нече күн жатканда ымыркай тирүү калмак. Каражаттын жетишсиздигинен улам Кирондун ата-энеси баланы ооруканадан алып кетүүгө мажбур болгон. Эки баштуу бала тирүү кудай катары кабылданып, аны көрүүгө өлкөнүн ар бурчунан 150 миң адам келген.
ЖАРДҮЙНӨ. Нигерия жашоочусу, 84 жаштагы Мухаммед Белло алган 86 аялынын төртөөнү гана калтырып, калганы менен ажырашуу алдында турат. 170 баланын атасы болгон Мухаммедге жергиликтүү ислам общинасы ушундай талап койгон, болбосо гарем ээси өмүрүнүн аягына чейин темир тор артына камалат. Мухаммед болсо "куран эркектин бага алышынча аял алуусуна тыюу салбайт деп" каяша айтууда.
КРИМДҮЙНӨ. Россиянын Ростов облусунда 68 жаштагы пенсионер айым мектептен бери чогуу жүргөн курбусунун "жашыңда кебетең кандай суук болсо, кийин деле ошо боюнча калдың" деген сөзүнө арданып, тигини өлтүрүп башын кесип алган. Учурда кылмышкер күнөөнү мойнуна алып, иши тергөөдө жатат.
ЧЫРДҮЙНӨ. Алты баланын түйшүгү оорчулук келтирип жатканбы, Голливуддун сулуу жана бекем жубу саналган Анжелина Джоли менен Брэд Питтин үйбүлөсүндө да казан-аяк кагыша баштаган шекилдүү. Досторунун айтымында, "Анжелина болбогон нерседен уруш баштап, жинин Брэдден чыгарууда". Ал эми дагы бир жаңжалдан соң Джоли күйөөсүн үйдөн кууп чыгып, кайра келүүсүнө тыюу салган.
ШОКДҮЙНӨ. Япониянын Саппоро шаарында жайгашкан бир фирма Англия менен Австралиядан алып келген козуларды иттин өзгөчө пародасы деп көп убакыт бою сатышкан. Эгер тележылдыз Маико Каваками бир берүүсүндө "пудели" үрбөй, ит тамагынан таптакыр баш тартып жатканын билдирбегенде, япон айымдары ит багып атам деп козуларды көтөрүп жүрө бермек экен. Мисалы, дагы бир айым "пуделине" иттердин сулуулук салонунан маникюр жасатарда тырмак ордундагы туяктарды көрүп оозу ачылган. Капчыгын бир топ эле кампайткан фирманын иши укук коргоо органдары тарабынан токтотулду.
Өзбекстан президенти 2005-жылдын май айында болуп өткөн көтөрүлүштү кандуу майданга айланткан башкы күнөөкөр. Мындай сенсациялуу маалыматты өлкөнүн коопсуздук кызматынын мурунку кызматкери, учурда Англиядан саясый башпаанек сурап кайрылган 27 жаштагы Икрам Якубов таратты. "Каримовго иштеп турганда канчалаган мыйзамсыз, үрөй учурган кылмыштарга күбө болдум. Бийликтин адамдарды жок жерден айыптап, мусулмандарды суроо-сопкутсуз өлтүрүп, эл арасында коркуу сезимин жараткан мыкаачылыгына чыдай албадым" деп билдирген Якубов.
Россия премьер-министри "Vanity Fair" журналы тарабынан дүйнөнүн таасирлүү адамы деп табылды. Ал эми өткөн жылы эле Владимир Путин аталган тизмеде жок болчу.
Актриса айым Африкадагы СПИДге каршы жүргүзүлүүчү кайрымдуулук иш-чарасы үчүн Armani Red лейблы астында футболка дизайнын иштеп чыкты. Джулиянын футболкалары ушу айдан баштап сатыкка чыга баштайт. Кийимди анын ички бетиндеги актрисанын кол тамгасы өзгөчөлөнтүп турат.
Поп-музыканын легендасына айланган ырчы 50 жаштын босогосунда турат. Жаштайынан кыялданган тилеги ишке ашып, Майклдын ырлары ушу убакка чейин болуп көрбөгөндөй тираж менен жайылууда. Бирок, келбетин өзгөртүү үчүн жасалган бир нече операция денсоолугуна зыян келтирип, учурда ырчы артрит оорусунан улам коляскадан туралбайт. Джексон "убакыт учкан куш экен. Колуман келсе бардыгын кайрадан баштар элем…" деп өкүнүүдө. Жарыгы өчүп бараткан жылдызга балдары Майкл ханзаада, Пэрис жана Майкл ханзаада экинчи гана кубаныч тартуулап тургандай.
Оор салмактагы россиялык боксер Берлинде Джонни Руис менен беттешип, WBA версиясы боюнча дүйнө чемпиону титулун кайтарып алды. Эми Валуевдин 13-декабрда Руслан Чагаев менен беттешүүсү күтүлүүдө.
Айланбас жердин айланма жаңылыктары
ЕВРОПАРЛАМЕНТ Грузия боюнча Тбилисини колдоп, Россиянын Кавказдагы иш-аракетин сынга алган резолюция кабыл алды. Бул документке 549 депутат - макул, 68 депутат - каршы, 61 депутат - калыс болгон.
НИКАРАГУА бийлиги Түштүк Осетиянын көз карандысыздыгын расмий түрдө тааныганын билдирди.
КАЗАКСТАН Кавказдагы абалды жөнгө салуу боюнча ортомчулук милдетти аткарууга даяр. Бул тууралуу өлкө башчысы Н.Назарбаев Германия Федералдык Республикасынын президенти Хорст Хелер менен болгон жолугушуусунда билдирди.
ЭФИОПИЯ борборунун чок ортосунда жайгашкан кафедеги ири жардыруудан 4 адам өлүп, 24 адам жарадар болгон.
АМЕРИКА. Гаитидеги "Ханна" аталышындагы тропикалык шторм 61 адамдын өмүрүн кыйды. Табигый кырсыктан өлкөнүн түндүгү көбүрөөк зыян тарткан. Багам аралдарына багыт алган "Ханнанын" ылдамдыгы саатына 119 километрди түзүүдө.
КОНГО. Өлкөнүн чыгыш аймагында БУУнун гуманитардык миссиясынын учагы кулап, андагы 17 адамдын бирөө да тирүү калган эмес.
ТҮНДҮК КОРЕЯ. Вашингтон Пхеньянды терроризм демөөрчүлөрүнүн "кара тизмесинен" алып салууну кечеңдеткенинен улам Түндүк Корея ядролук ректорду кайра калыбына келтирүү ишин баштады.
WWW булактарынан даярдаган Канышай Бешбаева
ActionTeaser.ru - тизерная реклама